ปกติเปิดพัดลมนอนทั้งคืนโดยให้ลมพัดแต่ส่วนเท้า ถ้าวันหยุดไม่ไปไหนก็เปิดทั้งวัน และทำงานในห้องแอร์ แต่เมื่อวันจันทร์ที่ผ่านมานอนหันให้พัดลมพัดโดนหน้าเต็มๆตกดึกมีไข้สูง กลืนน้ำลายแล้วเจ็บคอ ครั่นเนื้อครั่นตัว สองวันต่อมาคัดจมูก ไอและมีน้ำมูกใสและเหลืองข้นตามลำดับ วันนี้มีอาการปวดบริเวณหน้าผาก สันจมูก และโหนกแก้มใต้ตา พอลองล้างจมูกดูมีเลือดกำเดาไหลปนกับน้ำมูกสีเหลืองข้นและใสออกมาด้วย ไม่ทราบว่าเสี่ยงเป็นไซนัสไหมคะ? คัดจมูกมากสามสี่วันนี้ กินยาก็แล้ว สักพักกลับมาเป็นอีก ช่วงนี้ฝุ่นPm2.5 กรุงเทพก็กลับมาอีกแล้วค่ะ เคยลองสังเกตถ้าช่วงไหนนอนให้พัดลมถูกตัวเราตรงๆตื่นเช้ามาจะเจ็บคอ รู้สึกเหมือนคอแห้งมากเลยค่ะ ไม่ทราบว่าเป็นเพราะอะไรคะ?
สวัสดีค่ะ อาการเจ็บคอ ปวดตามใบหน้า อาจเกิดจาก-ไซนัสอักเสบ-คออักเสบจากเชื้อไวรัสหรือแบคทีเรีย-ภูมิแพ้อากาศแต่ถ้าปวดใบหน้ามาก น้ำมูกสีเหลืองข้น จะนึกถึงโรคไซนัสอักเสบมากที่สุดโรคไซนัสอักเสบ คือการอักเสบของโพรงอากาศไซนัส ซึ่งไซนัสเป็นโพรงอากาศที่อยู่ตามจมูกและใบหน้าและตรงระหว่างตา ถ้ามีการอักเสบจะทำให้มีอาการปวดตามใบหน้า คัดจมูก มีไข้และมีน้ำมูกไหลลงคอได้ รักษาด้วยการรับประทานยาฆ่าเชื้อ 5-7 วันตามแพทย์สั่งและรักษาตามอาการอื่นๆที่มีร่วมกับล้างจมูกถ้ามีน้ำมูกค้างมากๆการดูแลตัวเองเบื้องต้น รับประทานยาลดไข้และยาแก้ปวดเพื่อบรรเทาอาการ ดื่มน้ำมากๆ รับประทานยาแก้ไอ นอนหลับพักผ่อน ถ้ามีน้ำมูกหรือคัดจมูกมาก สามารถล้างจมูกร่วมกับรับประทานยาลดอาการคัดจมูกได้ หลีกเลี่ยงที่ที่มีฝุ่นมากหรืออากาศเย็นจัดหากยังมีอาการเป็นมาก น้ำมูกเยอะ เจ็บใบหน้าไม่ทุเลา ควรไปพบแพทย์